’N BESLUIT oor ’n moontlike tydelike noodpyp­leiding van die Blossoms Diepwaterboorgate tot in Oudtshoorn sal môre (Vrydag) by ’n spesiale raadsvergadering op die dorp geneem word.
“Dit is ’n saak van dringendheid,” het die munisipale bestuurder, Allen Paulse, tydens verlede Donderdag se raadsvergadering gesê. “Ons sal nie kan sloer met ’n besluit nie.”
Die tweede opsie is om die water vir ongeveer 4,1 km met die Kliprivier langs tot by ’n watergat te lei waar ’n pompstasie opgerig en die water vandaar na Oudtshoorn gepomp kan word.
In hierdie geval is waterverlies baie minder, maar die koste daarvan meer as gevolg van ’n langer pypleiding.
“Die tyd is min om ’n besluit te neem aangesien die dorp teen die huidige tempo van waterverbruik teen 15 Desember sonder water kan wees indien dit nie intussen goed reën nie,” het hy gesê
Die slegte nuus volgens Muller is dat die raad tot dusver nog niks gehoor het van aansoeke wat tot die provinsiale en nasionale regerings gerig is vir befondsing van so ’n noodpypleiding nie.
Hy het aangedui dat die Tuinroete (voorheen Eden) Distriksmunisipaliteit R1 miljoen tot so ’n projek sal bydra.
Volgens ANC raadslid, Henry Tyatya, het hy na die voorlegging van Mc Gibbon ’n beter prentjie van wat vir die munisipaliteit voorlê.